கேள்வி: எருசலேம் முற்றுகை (கிமு 587) - முற்றுகை பற்றி விளக்கவும்.
பதில்: நெபுகாத்நேசர் பொ. ஊ. மு. சனவரி 589-இல் எருசலேம் மீதான முற்றுகையைத் தொடங்கினார். அண்டைப் பகுதிகளான மோவாப், அம்மோன், எதோம் மற்றும் பிற இராச்சியங்களுக்குப் புகலிடம் தேடி பல யூதர்கள் தப்பித்து ஓடினர். முற்றுகையின் போது நகரத்திற்குப் பொருட்கள் எதுவும் கிடைக்கவில்லை என விவிலியமானது விவரிக்கிறது (; , , ). முற்றுகைக்குப் பிறகு நகரமானது வீழ்ந்தது. இந்த முற்றுகையானது 18 அல்லது 30 மாதங்களுக்கு நீடித்திருந்தது. செதேக்கியாவின் ஆட்சிக் காலத்தின் 11-ஆம் ஆண்டில்(; ), நெபுகாத்நேசர் எருசலேமின் மதில் சுவர்களை உடைத்து நுழைந்தார். நகரத்தைக் கைப்பற்றினார். செதேக்கியாவும், அவரது ஆதரவாளர்களும் தப்பிக்க முயற்சித்தனர். ஆனால் எரிக்கோ சமவெளிகளில் பிடிக்கப்பட்டனர். ரிபலாவுக்குக் கொண்டு செல்லப்பட்டனர். அங்கு செதேக்கியாவின் ஆதரவாளர்களும், அவரது இரு சொந்த மகன்களும் மரண தண்டனைக்கு உட்படுத்தப்பட்டனர். செதேக்கியா பாபிலோனுக்குக் கைதியாகக் கொண்டு செல்லப்பட்டார்.(; ; ; ; ; ) இறக்கும் வரை கைதியாகவே இருந்தார்.